Nicușor Dan: Cel mai important e ca oamenii să fie convinși că măsura anulării alegerilor a fost corectă
Nicușor Dan, care și-a anunțat candidatura la alegerile prezidențiale, este de părere că înainte de stabili o nouă dată a scrutinului pentru funcția supremă în stat autoritățile trebuie să facă dovada faptului că măsura anulării procesului electoral a fost una corectă. 'Faptul că noi, ca stat, am ajuns să anulăm alegeri a fost un eșec al unor instituții', consideră el, menționând Autoritatea Electorală Permanentă, servicii secrete. 'Nu cred că e admisibil ca domnul Greblă să continue să conducă Autoritatea Electorală Permanentă', adaugă Dan.